108. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30033/83 της 10/21 Νοεμ.1983 (ΦΕΚ Β΄ 665) Καθιέρωση του συστήματος της αυτόματης τιμαριθμικής αναπροσαρμογής στις συντάξεις του Ναυτικού Απομαχικού Ταμείου (ΝΑΤ) και αναπροσαρμογή κατωτέρων συντάξεων. Έχοντας υπόψη: α)Το άρθρ. 23 του Κ.Ν. 792/78 (ΦΕΚ 220/Α/78) «Περί τροποποιήσεως και συμπληρώσεως ενίων διατάξεων της περί Ν.Α.Τ. νομοθεσίας και άλλων συναφών διατάξεων». β)Το άρθρ. 27 του Νόμ. 1320/1983 ΦΕΚ 6/Α/83 «Πρόσληψη στο δημόσιο τομέα και άλλες διατάξεις». γ)Την ανάγκη ενίσχυσης των χαμηλών εισοδημάτων των συνταξιούχων του ΝΑΤ, όπως φαίνεται στην απόφαση του ΔΣ/ΝΑΤ της 24-10-83. δ)Την αριθ. 548/382/19-9-83 απόφαση του Πρωθυπουργού και Υπουργού των Οικονομικών «Για ανάθεση αρμοδιοτήτων στους Υφυπουργούς Οικονομικών» ΦΕΚ 548/Β/83, αποφασίζουμε: Άρθρ.1.-Στους συνταξιούχους του ΝΑΤ χορηγείται αναδρομικά από 1 Ιαν. 1983, πέρα από την καταβαλλόμενη σύνταξη, όπως αυτή έχει διαμορφωθεί την 31-12-1982 αυτόματη τιμαριθμική αναπροσαρμογή (ΑΤΑ) όπως κατωτέρω. α)Από 1-1-83 αύξηση 4,4% στη σύνταξη της 3112-82. β)Από 1-5-83 αύξηση 4,4% στη σύνταξη της 3112-82. γ)Από 1-9-83 αύξηση 10,2% στη σύνταξη της 318-83. Για τον υπολογισμό της ΑΤΑ το κατά την προηγούμενη παράγραφο ποσοστό μεταβολής του δείκτη τιμών καταναλωτή, θα κλιμακώνεται ανάλογα με το ύψος της μηνιαίας σύνταξης, ως εξής. α)Για σύνταξη μέχρι 35.000 δρχ. θα υπολογίζεται ολόκληρο το ποσοστό μεταβολής του δείκτη. β)Για τμήμα σύνταξης από 35.000 δρχ. μέχρι 55.000 δρχ. θα υπολογίζεται το 1 / 2 του ποσοστού μεταβολής του δείκτη. γ)Για τμήμα σύνταξης από 55.000 δρχ. μέχρι 80.000 δρχ. θα υπολογίζεται το 1 / 4 του ποσοστού μεταβολής του δείκτη. δ)Για το τμήμα σύνταξης πέρα από τις 80.000 δρχ. δεν θα δίνεται καμιά Τιμαριθμική Αναπροσαρμογή. Άρθρ.2.-Τα κατώτατα όρια των συντάξεων του ΝΑΤ χωρίς οικογενειακά επιδόματα διαμορφώνονται ως εξής. α)Συντάξεις Γήρατος-Ανικανότητας. 1)από 1-1-83 σε δρχ. 16.990 2)από 1-5-83 σε δρχ. 17.710 3)και από 1-9-83 σε δρχ. 19.516. β)Συντάξεις θανάτου. 1)από 1-1-83 σε δρχ. 15.100 2)από 1-5-83 σε δρχ. 15.740 3)και από 1-9-83 σε δρχ. 17.345. Άρθρ.3.-Οι κατά τα ανωτέρω αυξήσεις λαμβάνονται υπόψη και για τον υπολογισμό των Δώρων Χριστουγέννων και Πάσχα ως και της πρόσθετης μισής σύνταξης. Η απόφασή μας αυτή ισχύει από 1 Ιαν. 1983 να δημοσιευθεί στην Εφημερίδα της Κυβέρνησης. Η άνω απόφαση κυρώθηκε με την περιπτ. β΄ άρθρ. 6 Νόμ. 1711/26-30 Ιουν. 1987 (ΦΕΚ Α΄ 109) κατωτ. αριθ. 121. 